EkBass/fiwiki-20250220-pages-articles huggingface dataset:
Sambesi (alue)

Sambesi (, aiemmin Caprivi eli Liambezi) on yksi Namibian kolmestatoista hallinnollisesta alueesta. Sambesin alue työntyy kapeana kiilana Namibian koillisosasta itään Sambian ja Botswanan välistä Sambesijoelle ja Zimbabwen rajan tuntumaan asti. Sen pinta-ala on 14 785 km². Vuonna 2011 alueen väkiluku oli 90 596. Alue sijaitsee Angolan, Botswanan, Sambian ja Zimbabwen yhtymäkohdassa. Sambesin pääkaupunki on Katima Mulilo. Alueen halki virtaa kahdeksan jokea, joista vain yhdessä, Sambesissa, on vettä ympäri vuoden. Se on trooppista aluetta, ja siellä elää monia eläinlajeja. Alueella onkin viisi luonnonsuojelualuetta. == Historia == Saksan keisarikunta valtasi alueen kesällä 1890 ja nimesi sen Capriviksi Saksan valtakunnankansleri Leo von Caprivin mukaan. Hän oli järjestellyt alueen Saksalle vaihtokaupalla Britannian kanssa (alue vaihdettiin Helgolandiin ja Sansibariin). Caprivin kaistale liitettiin alueena Saksan Lounais-Afrikkaan, josta saatiin kaistaleen kautta yhteys Sambesijokeen. Saksalaiset uskoivat - ilmeisesti tietämättöminä Viktorian putouksista ja muista vesiesteistä - Sambesin olevan purjehduskelpoinen Caprivista Intian valtamereen asti, ja siksi he kovin toivoivat paikkaa haltuunsa. Näin saavutettaisiin suorempi vesiyhteys Saksan Itä-Afrikan siirtokuntaan. Ensimmäisen maailmansodan jälkeen alue palasi Britannian hallintoon osana Betsuanamaata. Tällöin se oli geopoliittisesti vähäarvoinen. Uudelleen se nousi maailmanpolitiikkaan 1980-luvulla, kun Etelä- Afrikan tukema Angolan kapinallisjärjestö UNITA käytti sitä tukialueenaan. == Lähteet == == Aiheesta muualla == *
Franciscus Assisilaisen kirkko (Hervartov)

Franciscus Assisilaisen kirkko on kirkko Hervartovin kunnassa Slovakiassa. Se kuuluu Unescon maailmanperintöluetteloon osana kohdetta Slovakian Karpaattien puukirkot. Kirkko on nimetty 1100–1200-luvulla eläneen fransiskaaniveljeskunnan perustajan Franciscus Assisilaisen mukaan. == Rakennus ja sen historia == Kirkon rakennusajasta ei ole varmaa tietoa. Alkuperäisestä goottilaisesta alttarista on enää osa jäljellä. Alttari oli todennäköisesti paikallaan 1400-luvun loppupuolelle asti.Unesco: Wooden Churches (Slovakia), s. 4. Kirkko sijaitsee Hervartovin kylän keskustassa.Unesco: Wooden Churches (Slovakia), s. 1. Kirkossa on suorakulmainen laiva, monikulmainen presbyteerio ja pieni sakasti, johon pääsee suoraan ulkoa. Laivan läntiseen seinään yhdistetty torni on rakennettu myöhemmin. Kirkossa on joitakin harvinaisia esineitä reformaation ajalta. Monivärinen puinen kasteallas on joko vuodelta 1614 tai 1674, kirkonpenkit ja paneelin maalaus Pyhä ehtoollinen ovat vuodelta 1653.Unesco: Wooden Churches (Slovakia), s. 2. == Lähteet == * === Viitteet === == Aiheesta muualla == Luokka:Slovakian puukirkot Luokka:Prešovin alue
Sheep in the Big City

Sheep in the Big City on Mo Willemsin luoma ja Curious Picturesin tuottama yhdysvaltalainen piirrossarja. Sitä esitettiin Cartoon Networkilla vuosien 2000–2002 aikana, jossa seurattiin maatilalta karannutta lammasta, joka muuttaa kaupunkiin asumaan. Pian hänen perässään on salainen militari organisaatio, joka yrittää kenraali Specificin johdolla napata lampaan käyttääkseen sitä laser-aseensa. ==Päähahmo== *Lammas *kenraali Specific *Private Public *Kertoja *leidi Richington *Swanky *maanviljelijä John ==Äänirooleissa== ==Aiheesta muualla== * Sheep in the Big City BCDb.comissa Luokka:2000-vuosikymmenen piirrossarjat Luokka:Yhdysvaltalaiset komediasarjat Luokka:Cartoon Networkin televisio-ohjelmat
Hardap

Hardap on yksi Namibian neljästätoista alueesta. Sen pinta-ala on 109 713 neliökilometriä. Vuoden 2023 väestönlaskennan mukaan alueella oli 106 680 asukasta. Hardapin pääkaupunki on Mariental. Muita suurempia taajamia ovat Rehoboth, Aranos, Gibeon, Maltahöhe, Kalkrand, Stampriet ja Gochas. Alue ulottuu koko Namibian eteläosan poikki Atlantin rannoilta Etelä-Afrikan ja Botswanan rajalle. Alueen halki virtaa peräti 33 jokea. Hardapin pato sulkee Fish Riverin ja muodostaa Namibian suurimman tekoaltaan.Namibia travel guide Alueella on kolme luonnonsuojelualuetta. == Lähteet == == Aiheesta muualla == *
Hervartov

Hervartov on kylä ja kunta Slovakiassa, Prešovin alueella, Bardejovin piirikunnassa. Kunta on pinta-alaltaan 9,87 neliökilometriä ja siellä on 515 asukasta (2006). Hervartov sijaitsee yhdeksän kilometriä lounaaseen piirikunnan pääkaupungista Bardejovista. Kunnan suurin nähtävyys on Unescon maailmanperintöluetteloon kuuluva puinen Franciscus Assisilaisen kirkko. == Lähteet == == Aiheesta muualla == Luokka:Slovakian kunnat Luokka:Prešovin alue
Mo Willems

Mo Willems (s. 11. helmikuuta 1968) on yhdysvaltalainen televisiokäsikirjoittaja, animaattori ja lastenkirjojen tekijä, sekä kuvittaja. ==Elämäkerta== Willems kasvoi New Orleansissa, jossa hän opiskeli Isidore Newmanin koulussa. Myöhemmin, valmistuttuaan New Yorkin yliopistosta, Willems matkusti vuoden ympäri maailmaa piirrellen samalla erilaisia kuvia. Kuvat päätyivät myöhemmin hänen julkaisemaansa kirjaan You Can Never Find a Rickshaw When it Monsoons. Palattuaan New Yorkiin Willems sai töitä Seesamtie- sarjasta, jossa hän käsikirjoitti useita jaksoja vuosien 1993–2002 aikana, voittaen kuusi Daytime Emmyä. Samalla Willems loi kaksi piirrossarjaa, The Off-Beatsin Nickelodeonille ja Sheep in the Big Cityn Cartoon Networkille. Sarjojen jälkeen hän käsikirjoitti jaksoja Codename: Kids Next Dooriin aina 4. tuotantokauteen asti. Willems jätti sarjan pyrkiäkseen kirjailijan uralle. Hän kirjoittikin useita lastenkirjoja, joista muutamasta hänet palkittiin Caldecott Honor -palkinnolla. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset animaattorit Luokka:Yhdysvaltalaiset kirjailijat Luokka:Vuonna 1968 syntyneet Luokka:Elävät henkilöt
Gerhard Klopfer

Gerhard Klopfer (18. helmikuuta 1905 Schreibersdorf, Sleesia, Saksan keisarikunta – 29. tammikuuta 1987 Heilbronn, Baden-Württemberg, Länsi-Saksa) oli saksalainen natsivirkamies ja puoluekanslian johtajan Martin Bormannin avustaja. Klopfer oli yksi Wannseen konferenssiin osallistuneista. Klopfer opiskeli lakia ja taloutta. Vuonna 1931 hänet nimitettiin tuomariksi Düsseldorfiin. Saksan kansallissosialistisen työväenpuolueen valtaannousun aikoihin vuonna 1933 hän liittyi kansallissosialistiseen puolueeseen ja SA- joukkoihin. Seuraavana vuonna hän työskenteli Gestapolle. Vuonna 1935 Klopferista tuli Rudolf Hessin avustaja ja SS:n jäsen. Hänen arvonsa oli SS- Oberführer. Hän hoiti muun muassa juutalaisten yritysten kaappaamista kansallissosialisteille ja työskenteli miehitettyjä alueita koskevien asioiden parissa. 20\. tammikuuta 1942 pidetyssä Wannseen konferenssissa puoluekanslian valtiosihteeri Klopfer toimi Martin Bormannin edustajana. Kokouksessa käsiteltiin nk. juutalaiskysymyksen lopullista ratkaisua, joka tarkoitti juutalaisten lopullisen hävittämisen käynnistämistä. SS-kenraali Reinhard Heydrichin johtamaa kokousta pidetään yhtenä juutalaisten joukkotuhoon vaikuttaneista merkkipaaluista. Kun puna-armeija lähestyi Berliiniä, Klopfer pakeni kaupungista. Liittoutuneet vangitsivat hänet ja häntä syytettiin rikoksista ihmiskuntaa vastaan. Todisteiden puuttuessa hänet kuitenkin vapautettiin, jonka jälkeen hän työskenteli veroneuvojana Ulmissa. Klopfer kuoli 81-vuotiaana, ollen viimeinen elossa oleva Wannseen konferenssiin osallistunut. ==Aiheesta muualla== * New York Timesin muistokirjoitus 5. helmikuuta 1987 Luokka:Wannseen konferenssiin osallistuneet Luokka:Sotarikossyytteistä vapautetut Luokka:Vuonna 1905 syntyneet Luokka:Vuonna 1987 kuolleet
Marian poikalapsi

Marian poikalapsi (tunnetaan suomeksi myös muun muassa nimillä Marian poika, Kauan sitten Beetlehem, Kuningas hän on, Hankien joulu, On Marialle syntynyt poikalapsi ja Tähden kirkkaan nään) (alkuperäiseltä nimeltä Mary's Boy Child) on tunnettu jouluaiheinen kappale, jonka teki yhdysvaltalainen lauluntekijä Jester Hairston vuonna 1956. Kappaleessa kerrotaan Neitsyt Mariasta, joka synnyttää Jeesuksen ja tapahtumasta leviää sanoma Betlehemiin. Kappaleen levytti ensimmäisenä laulaja Harry Belafonte debyyttialbumilleen An Evening with Belafonte. Kappaleen coverversion on myöhemmin levyttäneet muun muassa Boney M., Charlotte Church ja Nat King Cole. Kappaleen ovat levyttäneet muun muassa Pedro’s Heavy Gentlemen solistinaan Jim Pembroke, Jukka Kuoppamäki, Matti ja Teppo, Jari Sillanpää ja Arja Koriseva. ==Kappaleen suomennoksia== Kappaleesta on tehty useita suomennosversioita. Marian poikalapsi -nimelle levytetyn kappaleen sanat on suomentanut Jukka Kuoppamäki, Marian poika -nimelle Saukki, , Kauan sitten Beethelem -nimelle Eino Tuominen, On Marialle syntynyt poikalapsi -nimelle Vexi Salmi ja Tähden kirkkaan nään -nimelle Juha Vainio. The Joulukalenteri -sarjassa esitettiin kappaleesta suomennosversio "Kauan sitten Betlehemissä", jonka sanoituksen käänsi suomeksi Jukka Virtanen The Julekalender -sarjassa esitetystä kappaleesta. ==Lähteet== Luokka:Yhdysvaltalaiset joululaulut Luokka:Sauvo Puhtilan sanoittamat kappaleet Luokka:Juha Vainion sanoittamat kappaleet Luokka:Vexi Salmen sanoittamat kappaleet Luokka:Suomenkieliset joululaulut Luokka:Teokset Mariasta
Mikaela Valtersson

Mikaela Valtersson (o.s. Holmström, s. 1967 Avestan kunta) on ruotsalainen vihreä poliitikko. Valtersson nousi Ruotsin valtiopäiville vuonna 2002, jolloin oli ympäristöpuolue vihreiden listan kolmas nimi Tukholman läänin vaalipiirissä. Hän uusi parlamenttipaikkansa valtiopäivävaaleissa 2006, joissa oli puolueensa listan kärkinimi Tukholman läänissä, ja valtiopäivävaaleissa 2010, joissa oli puolueensa listan toisella sijalla. Hän toimi viiden vuoden ajan toisena puolueensa valtiopäiväryhmän kahdesta puheenjohtajasta, 2006–2008 Mikael Johanssonin, 2008–2010 Ulf Holmin ja 2010–2011 Mehmet Kaplanin kanssa. Valtersson pyrki vuonna 2011 puolueensa puheenjohtajaksi, muttei tullut valituksi. Myöhemmin samana vuonna hän päätti luopua valtiopäivien jäsenyydestä. Valtersson oli vuosina 2002–2006 varsinaisena jäsenenä valtiopäivien koulutusvaliokunnassa ja vuosina 2006–2011 valtiovarainvaliokunnassa. Ennen valtakunnanpolitiikkaan siirtymistään Valtersson toimi Upplands Väsbyn kunnan kunnallispolitiikassa ja työskenteli lukion opettajana, aineinaan historia ja yhteiskuntaoppi. Hän varttui Järnassa ja Tukholmassa ja on asunut Upplands Väsbyn kunnassa vuodesta 1986. Hän on naimisissa Lars Valterssonin kanssa, jonka kanssa hänellä on kolme lasta, vuonna 1986 syntynyt poika ja vuosina 1990 ja 1993 syntyneet tyttäret. == Lähteet == Luokka:Ympäristöpuolue vihreiden poliitikot Luokka:Vuonna 1967 syntyneet Luokka:Elävät henkilöt
Sitronellaali

Sitronellaali (C10H18O) on tyydyttymätön aldehydi, jota syntyy sitronellolin hapettuessa. Sitronellaali on yksi sitruunamelissaöljyn ainesosista, joita ovat myös muun muassa neraali ja geraniaali. == Teollinen synteesi ja käyttö == Sitronellaalia valmistetaan teollisesti usein sitraalia hydraamalla. Tällä menetelmällä saantoprosentti on hyvin vähäinen. Sitronellaalia voidaan syntetisoida myös etyynistä ja myrseenistä. Sitronellaalia käytetään hajuste- ja lääkeaineteollisuudessa. Siitä voidaan valmistaa useita eri yhdisteitä. Yksi perinteisimpiä käyttökohteita on mentolisynteesi, jossa sitronellaali isomerisoidaan isopulegoliksi, ja liittämällä vetyä saadaan tuotteena mentolia. Katalyyttinä käytetään sinkkibromidia. == Vaikutukset == Sitronellaali on yksi sitruunamelissaöljyn rauhoittavista aineosista. Sillä on todettu olevan myös bakteereja tappavia ominaisuuksia. == Lähteet == == Aiheesta muualla == *Liber Herbarum II: Sitronellaalia sisältäviä kasveja *Kyoto Encyclopedia of Genes and Genomes (KEGG): Citronellal *ChemBlink: Citronellal Luokka:Aldehydit Luokka:Terpeenit
Enon

Enon on yhdysvaltalainen rock-trio, jonka muodostavat John Schmersal (ex Brainiac) sekä Toko Yasuda (ex Blonde Redhead) & Matt Schultz. ==Julkaisut== ===Albumit=== *1998 Long Play *1999 Believo! *2002 High Society *2003 Hocus Pocus *2004 Onhold *2005 Lost Marbles and Exploded Evidence (compilation album + DVD set) *2007 Grass Geysers...Carbon Clouds ===7"=== *1998 "Fly South" *1999 "Motor Cross" *2001 "Listen (While You Talk)" *2001 "Marbles Explode" *2001 "The Nightmare Of Atomic Men" *2002 Enon [Self-Titled] *2002 "Drowning Appointment" *2003 "In This City" *2003 "Evidence" *2003 "Because Of You" *2003 "Starcastic" ==Katso myös== *Blonde Redhead *Brainiac *Deerhoof *Les Savy Fav *The Lapse *The Van Pelt ==Lähteet== * Allmusic.com Bio Enon ==Aiheesta muualla== * Yhtyeen viralliset sivut * Luokka:Yhdysvaltalaiset indie rock -yhtyeet Luokka:Yhdysvaltalaiset indie pop -yhtyeet
Éric Guérit

Éric Guérit (s. 21. heinäkuuta 1964 Niort, Deux-Sèvres, Ranska) on ranskalainen jalkapallovalmentaja ja entinen pelaaja. Hän toimii nykyään Stade Rennais'n scouttina. Fiche de Eric Guerit ==Ura pelaajana== Guérit aloitti peliuransa Angoulême CFC:ssä 1981. Hän pelasi seurassa yhden kauden liittyen 1982 Chamois Niortais'n organisaatioon. Hän ei kuitenkaan pelannut yhtään ottelua kahdella kaudellaan seurassa ja palasi 1984 Angoulêmeen. Nyt Guérit onnistui murtautumaan kolmannella sarjatasolla pelanneen seuran avauskokoonpanoon ja urakoi kahden kauden aikana 60 ottelua seurassa. 1986 Guérit siirtyi pääsarjaseura OGC Niceen, jota hän edusti kaikkiaan kolmen kauden ajan. Guérit kuului joukkueen vakiomiehistöön. Kauden 1989/90 alussa hän siirtyi AS Monacoon, jossa hänen uransa jäi yhteen kauteen. Pelattuaan kaksi kautta AS Cannes'ssa hän siirtyi 1992 FC Girondins de Bordeaux'hon. Rolland Courbis'n joukkueessa Guérit pelasi yhdessä mm. Zinedine Zidanen kanssa. Guérit lopetti uransa Bordeaux'ssa kauden 1994/95 jälkeen. Fiche de Eric Guerit ==Ura valmentajana== Guérit'n valmennusura alkoi FC Girondins de Bordeaux'ssa huhtikuussa 1995, kun hän nousi António José Conceição Oliveiran seuraajaksi. Pesti oli kuitenkin lyhyt ja kauden jälkeen Guérit teki tilaa Slavoljub Muslinille. Guérit palasi valmentajaksi maaliskuussa 1997 siirryttyään entisen seuransa Angoulêmen päävalmentajaksi. Hän erosi tehtävistään joulukuussa 1998. Kaudella 1999/2000 hän toimi Lille OSC:n reservijoukkueen valmentajana. L'équipe réserve, entraînée par Eric Guérit Kaudella 2002/03 Guérit toimi SCO Angersin päävalmentajaksi ja luotsasi seuran Nationalin kakkoseksi kauden päätteeksi. Menestyksestä huolimatta hän sai väistyä tehtävistä kauden jälkeen. Jacky Bonnevay comme entraîneur en remplacement d’Éric Guérit Helmikuussa 2004 hän palasi toistamiseen Angoulêmen valmentajaksi. Pesti päättyi huhtikuussa 2005. Tammikuussa 2007 Guérit liittyi Stade Rennais'n organisaatioon scoutiksi. Eric Guérit intègre la cellule de recrutement ==Lähteet== ===Viitteet=== Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1964 syntyneet Luokka:Elävät henkilöt
ǁKaras

ǁKaras on yksi Namibian neljästätoista alueesta. Sen pinta-ala on 161 325 neliökilometriä, ja se on Namibian alueista suurin. Alueella oli vuoden 2023 väestönlaskennan mukaan 109 893 asukasta. ǁKarasin pääkaupunki on Keetmanshoop. Muita suurempia taajamia ovat Lüderitz, Oranjemund, Karasburg, Noordoewer, Bethanie, Koës, Aus, Aroab, Grünau, Ariamsvlei, Warmbad ja Rosh Pinah. ǁKaras on Namibian alueista eteläisin. Se rajoittuu etelässä ja idässä Etelä-Afrikkaan, lännessä Atlantin valtamereen ja pohjoisessa Hardapin alueeseen. Rannikolla harjoitetaan kalastusta ja sisämaassa karjanhoitoa. Lisäksi alueella on timanttikaivoksia. == Lähteet == == Aiheesta muualla == *
Preity Zinta

Preity Zinta (s. 31. tammikuuta 1975 Shimla, Himachal Pradesh, Intia) on intialainen näyttelijä. Zinta on esiintynyt sekä Bollywoodin hindituotannoissa että telugun- ja englanninkielisissä elokuvissa. Valmistuttuaan kriminaalipsykologiasta hän debytoi elokuvassa Dil Se vuonna 1998, jota seurasi rooli elokuvassa Soldier samana vuonna. Näistä rooleistaan Zinta palkittiin Filmfaren parhaan naistulokkaan palkinnolla. Zinta sai ensimmäisen Filmfaren parhaan näyttelijän palkinnon vuonna 2003 roolistaan draamassa Kal Ho Naa Ho. Sen jälkeen hän näytteli kahdessa menestyselokuvassa; tieteiselokuvassa Koi… Mil Gaya ja romanttisessa draamassa Veer-Zaara. Näiden jälkeen Salaam Namaste ja Kabhi Alvida Naa Kehna olivat myös kansainvälisiä menestyksiä ja tekivät Zintasta yhden aikansa hindielokuvan tärkeimmistä näyttelijättäristä. Elokuvauransa lisäksi Zinta on kirjoittanut kolumneja BBC News Online South Asialle, osallistunut lavaesityksiin ja omistaa yhdessä muun muassa entisen poikaystävänsä Ness Wadian kanssa Intian Premier Leaguen krikettijoukkueen Kings XI Punjabin. == Yksityiselämä == Zinta avioitui liikemies Gene Goodenoughin kanssa yksityisseremoniassa Los Angelesissa 29. helmikuuta 2016. == Filmografia == Vuosi Elokuva Rooli Muuta 1998 Dil Se Preeti Nair 1998 Soldier Preeti Singh 1998 Premante Idera Shailu Telugunkielinen elokuva 1999 Raja Kumarudu Rani Telugunkielinen elokuva 1999 Sangharsh Reet Oberoi 1999 Dillagi Rani 2000 Kya Kehna Priya Bakshi 2000 Har Dil Jo Pyar Karega Jahnvi 2000 Operaatio Kashmir Sufiya Parvez 2001 Farz Kajal Singh 2001 Chori Chori Chupke Chupke Madhubala 2001 Dil Chahta Hai Shalini 2001 Yeh Raaste Hain Pyaar Ke Sakshi 2002 Dil Hai Tumhaara Shalu 2003 The Hero: Love Story of a Spy Reshma/Ruksar 2003 Armaan Sonia Kapoor 2003 Koi… Mil Gaya Nisha 2003 Kal Ho Naa Ho Naina Catherine Kapur 2004 Lakshya Romila Dutta 2004 Dil Ne Jise Apna Kahaa Tohtori Parineeta 2004 Veer-Zaara Zaara Haayat Khan 2005 Khullam Khulla Pyaar Karen Priti Damani 2005 Salaam Namaste Ambar ”Amby” Malhotra 2006 Alag Erikoisesiintyminen laulussa ”Sabse Alag” 2006 Krrish Nisha 2006 Kabhi Alvida Naa Kehna Rhea Saran 2006 Jaan-E-Mann Piya Goyal 2007 Jhoom Barabar Jhoom Alvira Khan 2007 The Last Lear Shabnam Englanninkielinen elokuva 2007 Om Shanti Om Itsenään Erikoisesiintyminen laulussa ”Deewangi Deewangi” 2008 Heaven on Earth Chand 2008 Heroes Kuljeet Kaur 2008 Rab Ne Bana Di Jodi Erikoisesiintyminen laulussa ”Phir Milenge Chalte Chalte” 2009 Main Aurr Mrs Khanna Haseena Jagmagia 2012 Har Pal Runa 2013 Ishkq in Paris Ishkq 2014 Happy Ending Divya 2018 Welcome to New York Itsenään Cameoesiintyminen 2018 Bhaiaji Superhit Sapna Dubey == Televisio == Vuosi Ohjelma Rooli Kanava Muuta 2011 Guinness World Records – Ab India Todega Juontaja Colors 2011 Up Close & Personal with PZ Juontaja UTV Stars 2015 Nach Baliye Tuomari Star Plus 7. tuotantokausi 2020 Fresh Off the Boat Meena ABC Jakso ”The Magic Motor Inn” == Lähteet == == Aiheesta muualla == * * * Luokka:Intialaiset näyttelijät Luokka:Vuonna 1975 syntyneet Luokka:Elävät henkilöt
Khomas

Khomas on yksi Namibian neljästätoista alueesta. Sen pinta-ala on 36 950 neliökilometriä. Siellä oli vuoden 2023 väestönlaskennan mukaan 494 605 asukasta. Khomasin pääkaupunki on koko maan pääkaupunki Windhoek. Khomas on yksi Namibian kolmesta alueesta, jolla ei ole rantaviivaa eikä ulkomaan rajaviivaa. Siellä on ollut aiemmin kaivostoimintaa, mutta se on menettänyt merkityksensä.Khomas Region - General Information Association of Regional Councils in Namibia == Lähteet == == Aiheesta muualla == *
Immanuel (joulunäytelmä)

Immanuel on Nurmeksen kaupungin keskustassa esitettävä katunäytelmä. Se esitetään aina joulunaatonaaton iltana. Esittäjät ovat paikkakuntalaisia harrastajia. Jouluevankeliumiin perustuvan näytelmän on kirjoittanut Eeva Vainio. Vainion ja Rauha Kejosen runoihin sävelletyn Seppo Paroni Paakkunaisen musiikin toteutus ulkona lumen keskellä on nurmekselaisille tärkeä joulun vieton aloitus. Esitys alkaa Maariankadulta, ja tapahtumapaikat ovat Kirkkopuiston ympäristössä. Nurmeksen keskustan valot sammutetaan, ja pimeyttä valaisevat vain elävät tulet ja näyttämöpaikkojen valot. Valoilla ja musiikilla on näytelmässä tärkeä osa. Immanuelin ohjaaja vaihtuu yleensä kolmen vuoden välein. Ohjaajina ovat olleet muun muassa Ilkka Bäckman, Juha Iso-Aho, Varpu Hartikainen, Kirsi Huotari, Matti Pajula, Mikko Lammi ja Janne Suutarinen. Vuosina 2017 ja 2018 ohjaajana on ollut Emilia Pokkinen. Musiikin on säveltänyt Paroni Paakkunainen. Ensimmäisen kerran Immanuel-näytelmää esitettiin 1989. Tuolloin odotettiin muutamaa kymmentä katsojaa, mutta yleisöä tuli 2500. Draaman taustalle perustettiin kannatusyhdistys Nurmes-talolla Immanuelin päivänä, 28. helmikuuta 1991. Ensimmäiseksi puheenjohtajaksi valittiin Maija-Liisa Kettunen ja sihteeriksi Juha Iso-Aho. Näytelmä on osa Nurmeksen Joulumusiikki -tapahtumasarjaa. ==Lähteet== ==Aiheesta muualla== * Immanuel - valo ei vähene * Helsingin Sanomat 23.1.2008 Luokka:Kristillinen joulu Suomessa Luokka:Nurmes Luokka:Suomalaiset näytelmät
Jeanette Kessler

Jeanette Anne Kessler-Riddell (o.s. Kessler, 4. lokakuuta 1908 Aberdeenshire, Skotlanti - 18\. maaliskuuta 1972 Lontoo) oli brittiläinen alppihiihtäjä. Kessler edusti Isoa-Britanniaa alppiyhdistetyssä Garmisch-Partenkirchenin talviolympialaisissa 1936 ja sijoittui kahdeksanneksi. Mürrenissa 1931 järjestetyissä alppihiihdon MM-kisoissa Kessler sijoittui kolmanneksi pujottelussa ja neljänneksi syöksylaskussa. Vuoden 1933 MM-kisoissa Innsbruckissa hän saavutti pronssia alppiyhdistetyssä ja oli pujottelussa neljäs ja syöksylaskussa viides. Vuoden 1934 MM-kisoissa hän sijoittui alppiyhdistetyssä viidenneksi. Kessler oli naimisissa alppihiihtäjä-kirjailija James Riddellin kanssa. == Lähteet == Luokka:Brittiläiset alppihiihtäjät Luokka:Vuonna 1908 syntyneet Luokka:Vuonna 1972 kuolleet
Vebjoern Berg

Vebjoern Berg (s. 1980 Hamar) on norjalainen kivääriampuja. Berg on saavuttanut neljä kultaa, kaksi hopeaa ja yhden pronssin MM-kilpailuissa Lahdessa 2002 ja Zagrebissa 2006. Olympialaisissa Pekingissä 2008 hän ampui 50 m pienoiskiväärin makuussa neljänneksi, asentokilpailussa kahdeksanneksi ja 10 m ilmakiväärissä sijalle 22. ==Lähteet== * * Luokka:Norjalaiset ampujat Luokka:Vuonna 1980 syntyneet Luokka:Elävät henkilöt
Valerian Sauveplane

Valerian Sauveplane (s. 1980 Montpellier) on ranskalainen kivääriampuja. Sauveplane on saavuttanut poikien sarjassa pronssia MM-kilpailuissa Barcelonassa 1998 50 m pienoiskiväärin asentokilpailussa. Olympialaisissa Pekingissä 2008 hän oli kuudes 50 m pienoiskiväärin makuussa ja seitsemäs asentokilpailussa. ==Lähteet== * * Luokka:Ranskalaiset ampujat Luokka:Vuonna 1980 syntyneet Luokka:Elävät henkilöt
Jon St. John

Jon St. John on yhdysvaltalainen ääninäyttelijä. Hän aloitti uransa vuonna 1975 radio-DJ:nä Pohjois-Carolinassa. Hän sai paikan tuotanto-ohjaajana useille amerikkalaisille radioasemille äänitaitojensa ja teknisten kykyjensä vuoksi. St. John tunnettiin myös radiopersoonana monena vuotena, viimeisimpänä K-EARTH 101 -kanavalla Los Angelesissa. Hän tajusi, että voisi käyttää äänenkäyttötaitojaan myös muilla alueilla ja on sen jälkeen antanut äänensä monelle videopelihahmolle, tunnetuimpana Duke Nukem. == Aiheesta muualla == *Vimeo - Magfest Jon St. John Panel Videopaneeli, Magfest 2010 *3D Realms Site: Sound Outtakes Pilalle menneitä Duke Nukem 3D -äänityksiä Luokka:Yhdysvaltalaiset DJ:t Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
Kaikkien pyhien kirkko (Tvrdošín)

Kaikkien pyhien kirkko on katolinen kirkkorakennus Tvrdošínissä Slovakiassa. Se on osa Unescon maailmanperintöluettelon kohdetta Slovakian Karpaattien puukirkot. Kirkko rakennettiin 1400-luvun jälkipuoliskolla. Nykyisen renessanssityylinsä se sai 1600-luvulla. Vuosien 1986–1993 aikana kirkolle tehtiin laajamittainen peruskorjaus. Korjaustyöt palkittiin vuonna 1995 kulttuurijärjestö Europa Nostran palkinnolla. == Rakennus ja sen historia == Kirkon suorakulmainen laiva on yhdistetty neliönmuotoiseen presbyteerioon ja pohjoisseinältään pieneen sakastiin. Gotiikan vaikutukset näkyvät kirkossa läntisen ja eteläisen portaalin muodossa. Kirkon katto on tunnuspiirteinen korkea satulanmuotoinen paanukatto. Pieni kahdeksankulmainen torni on lisätty 1800-luvulla. Protestantit muokkasivat kirkon ulkonäköä 1600-luvun puolivälissä, kun kirkko oli väliaikaisesti heidän hallussaan. Uusi holvitettu portaali siirsi rakennuksen arkkitehtonisen painopisteen läntiseltä sivulta eteläiselle sivulle. Alkuperäisiä pieniä ikkunoita suurennettiin ja alttaria valaistiin tuplaikkunalla. Samalta aikakaudelta ovat peräisin myös monet sisätilojen maalauksista. Presbyteerioon on maalattu aidonnäköinen taivas, joka laajenee esittämään neljää evankelistaa. Laivassa on maalaus, joka esittään Pyhää Yrjöä, ja renessanssiaikainen ornamentti. Sisustukseen kuuluu myös protestanttisen papin Gaspar Kodan patsas. == Lähteet == == Aiheesta muualla == Luokka:Slovakian puukirkot Luokka:Žilinan alue
Thomas Farnik

Thomas Farnik (s. 1967 Wien) on itävaltalainen kivääriampuja ja maailmanmestari. Farnik on saavuttanut MM-kilpailuissa Zagreb 2006 yhden kullan, kaksi hopeaa ja yhden pronssin. Olympialaisissa hän on edustanut maataan viidesti Barcelonasta lähtien. ==Lähteet== * * Luokka:Itävaltalaiset ampujat Luokka:Vuonna 1967 syntyneet Luokka:Elävät henkilöt
Miloš Krasić

Miloš Krasić (, s. 1. marraskuuta 1984 Kosovska Mitrovica, Jugoslavia) on serbialainen jalkapalloilija, joka edustaa Puolan pääsarja Ekstraklasassa pelaavaa Lechia Gdańsk ja Serbian maajoukkueessa. Hänen pelipaikkansa on keskikentän oikealla laidalla.Players UEFA. Viitattu 23.12.2008. == Seurajoukkueura == Kosovska Mitrovicassa Kosovon alueella syntynyt Krasić aloitti jalkapalloilun kotikaupunkinsa seuran Rudarin joukkueissa. 14-vuotiaana hän siirtyi Vojvodinaan, jossa hän teki ensiesiintymisensä Serbia ja Montenegron ykkösliigassa kaudella 2000–2001.Igrači Fudbalska reprezentacija Srbije. Viitattu 23.12.2008. Hänet nimitettiin lopulta joukkueen kapteeniksi vain 19-vuotiaana. Vuonna 2004 Krasić siirtyi Venäjälle TsSKA Moskovan joukkueeseen, jonka kanssa hän on saavuttanut Venäjän valioliigan mestaruuden vuosina 2005 ja 2006, Venäjän cupin vuosina 2005, 2006 ja 2008 ja UEFA Cupin vuonna 2005. Elokuussa 2010 Krasić teki nelivuotisen sopimuksen Juventuksen kanssa. Lehtitietojen mukaan joukkue maksoi hänestä 15 miljoonan euron siirtokorvauksen.OFFICIAL:Juventus Complete €15 Million Milos Krasic Signing From CSKA Moscow Goal. Viitattu 21.8.2010.. Monien Juventus- kannattajien mielestä Krasić oli kotidebyytissään ottelun paras pelaaja, kun Juventus pelasi Sampdorian kanssa 3-3 tasapelin. Sama tahti jatkui pitkälle kauteen 2010-2011, mutta seuraavalla kaudellaan hän jäi katsomon puolelle. Elokuussa 2012 Fenerbahçe hankki serbin Juventuksesta 7 miljoonalla eurolla. Hän allekirjoitti neljän vuoden sopimuksen, jolla hän tienaa 2,3 miljoonaa euroa kaudessa. == Maajoukkueura == Krasić pelasi Serbia ja Montenegron ja Serbian alle 21-vuotiaiden maajoukkueessa ja olympiajoukkueessa. Hän osallistui alle 21-vuotiaiden EM-kilpailuihin vuosina 2004, 2006 ja 2007 ja olympialaisiin vuonna 2004. Vuosien 2004 ja 2007 EM-kilpailuissa Serbia sijoittui hopealla, mutta vuoden 2004 turnauksessa Krasić ei pelannut minuuttiakaan ja vuonna 2007 turnaus keskeytyi hänen osaltaan loukkaantumiseen jo ensimmäisessä ottelussa.History UEFA. Viitattu 23.12.2008.Player Statistics FIFA. Viitattu 23.12.2008. Ensiesiintymisensä Serbian maajoukkueessa Krasić teki harjoitusottelussa Norjaa vastaan 15. marraskuuta 2006. Sittemmin hän on pelannut joukkueessa vuoden 2008 EM-kilpailuiden ja vuoden 2010 MM- kilpailuiden karsinnoissa. == Lähteet == == Aiheesta muualla == * 90minut.pl * Miloš Krasić Lechia Gdańskin sivustolla Luokka:Serbialaiset jalkapalloilijat Luokka:Vuonna 1984 syntyneet Luokka:Elävät henkilöt
Kovatina

Kovatina on muovattava metalliseos, jossa on yleensä 85-99 % tinaa ja loput kuparia, antimonia, vismuttia ja nykyään harvemmin lyijyä. Myös hopeaa saatetaan käyttää seoksessa. == Katso myös == * Luettelo metalliseoksista == Aiheesta muualla == * 1911 Encyclopædia Britannica: Pewter Luokka:Metalliseokset
If I Were a Boy

If I Were a Boy on alun perin Brittany Jean Carlsonin, tunnettu paremmin artistinimellään BC Jean, levyttämä ja säveltämä kappale, jonka Beyoncé Knowles levytti myöhemmin albumilleen I Am... Sasha Fierce, sekä ko. albumilta julkaistu single. == Versiot == ;Dance Mixes EP https://www.masterbeat.com/#release/bboy Dance Mixes EP #"If I Were A Boy (Maurice Joshua Mojo Uk Main Mix)" - 6:30 #"If I Were A Boy (Maurice Joshua Mojo Uk Dub Mix)" - 6:28 #"If I Were A Boy (Karmatronic Main Mix)" - 6:25 #"If I Were A Boy (Dj Escape & Dom Capello Main Remix)" - 8:28 #"If I Were A Boy (Maurice Joshua Uk Radio Edit)" - 3:14 #"If I Were A Boy (Karmatronic Radio Edit)" - 3:31 #"If I Were A Boy (Dj Escape & Dom Castello Radio Edit)" - 4:07 ;Dance Mixes EP Vol.2 #"If I Were A Boy (Lost Daze Remix Main)" - 5:08 #"If I Were A Boy (Mark Picchiotti Remix Club)" - 7:15 #"If I Were A Boy (Mark Picchiotti Remix Dub)" - 7:15 #"If I Were A Boy (Chase Girls Club Mix)" - 8:28 #"If I Were A Boy (Lost Daze Radio Edit)" - 3:05 #"If I Were A Boy (Mark Picchiotti Radio Edit)" - 3:42 #"If I Were A Boy (Chase Girls Radio Edit)" - 3:31 ;CD single #"If I Were a Boy" - 4:10 #"Single Ladies (Put a Ring on It)" - 3:13 ;Remixes CD #"If I Were a Boy" #"If I Were A Boy (If I Were A Girl Remix) (feat. Lee Carr) - 4:09 #"If I Were A Boy (Official Remix) (feat. R. Kelly) - 5:16 ;Spanish Promo Only CD single #"Si yo fuera un chico" - 4:09 #"If I Were A Boy" - 4:10 == Listat == {|class="wikitable sortable" Lista (2008) Paras sijoitus Australian ARIA Charts Singles Chart 3 Austria Top 40 3 Belgian Ultratop 50 4 Canadian Hot 100 4 Danish Singles Chart 1 Dutch Top 40 1 Euro 200 1 (4 viikkoa) Finnish Singles Chart 11 French Singles Chart 5 German Singles Chart 3 Greek Singles Chart 9 Irish Singles Chart 2 20px| Israeli Singles Chart 1 == Lähteet == Luokka:Vuoden 2008 kappaleet Luokka:Beyoncé Knowlesin kappaleet
Omusati

Omusati on yksi Namibian neljästätoista alueesta. Se sijaitsee Namibian pohjoisosassa Angolan rajalla. Sen pinta-ala on 26 600 neliökilometriä. Vuoden 2023 väestönlaskennan mukaan alueella oli 316 671 asukasta, ja se oli asukasluvultaan maan kolmanneksi suurin alue. Omusatin pääkaupunki on Outapi. Omusati on maanviljelysaluetta, jossa kasvatetaan ennen kaikkea helmihirssiä eli mahangua. Ruacanan putoukset sijaitsevat Omusatin ja Angolan rajalla. == Lähteet == == Aiheesta muualla == *
Tvrdošín

Tvrdošín on kaupunki Slovakiassa, Žilinan alueella. Se on Tvrdošínin piirin pääkaupunki. Kaupungin pinta-ala on 56,553 neliökilometriä ja asukkaita siellä on 9 402 (2006). Tvrdošín sijaitsee Pohjois-Slovakiassa Oravska Vrchovina -vuoriston juurella. Kaupungista on matkaa Puolan rajalle noin kymmenen kilometriä. Orava-joki virtaa kaupungin halki. Keskustaajaman lisäksi Tvrdošíniin kuuluu kaksi muuta asutuskeskusta: Krásna Hôrka ja Medvedzie. Kaupunki mainittiin Zoborin dokumenteissä ensimmäisen kerran vuonna 1111 ja kuningas Béla III:n papereissa vuonna 1183. Kuninkaallisen vapaakaupungin aseman Tvrdošín sai vuonna 1369. == Lähteet == == Aiheesta muualla == *Kaupungin kotisivut Luokka:Slovakian kaupungit Luokka:Žilinan alue
Mä oksalla ylimmällä

Mä oksalla ylimmällä on Jack Witikan ohjaama elokuva vuodelta 1954. ==Taustaa== Elokuvakuva kuuluu lajityyppiin, jossa kerrotaan tunnetun runoilijan tai säveltäjän romanttisesta suhteesta. Elokuva kertoo säveltäjä Gabriel Linsénistä ja hänen kuvitteellisesta rakkaudestaan oopperalaula Marina Sawinaan. Linsen opiskeli Leipzigissa, jonne tapahtumat juonessa sijoittuvat, joskin kuvauspaikkana on idyllinen Porvoo.Arto Pajukallio, Elokuvat, Helsingin Sanomat 26.4.2012, sivu D 7 Aiempi saman lajin elokuva oli Ballaadi, joka oli toteutettu täysin Erik Dahlbergin käsikirjoituksen pohjalta. Tätäkin elokuvaa varten tuottaja T. J. Särkkä osti Dahlbergilta käsikirjoituksen, mutta se toteutettiin vasta kymmenen vuoden kuluttua ja Walentin Chorellin Jack Witikan niin paljon muokkaamana, että Dahlberg esitti loukaantumisensa julkisesti. Taustaa, viitattu 14.7.2014 ==Arviot== Aikalaiskriitikoista Martti Savo eli Modest Savtschenko (Työkansan Sanomat) oli kirjoituksessaan sitä mieltä, että katsojat suhtautuisivat elokuvaan historiallisena totuutena ja saisivat päähenkilöstä siten täysin väärän kuvan, vaikka tuotantoyhtiö kertoi, että aihetta on käsitelty vapaasti. Jörn Donner kiitti kuitenkin sitä uskottavasta ajankuvasta, tarinan kerronnan filmillisesti kekseliäisyydestä ja arvioi koko elokuvaa huolitelluksi ajanviete-elokuvaksi. Valma Kivitie (Elokuva-Aitta) puolestaan huomautti: ”Kumman kapeaksi se - - on jäänyt ja henkilöt enemmän luonnosmaisiksi kuin vereviksi, eläviksi ihmisiksi.” Lehdistöarvio, viitattu 14.7.2014 Erään 2000-luvun kriitikon mukaan elokuva ei kuulu lajityyppinsä imelimpiin, vaikka pääosanäyttelijä on ”korea Martti Katajisto”.JK: Mä oksalla ylimällä, Viikon elokuvia, Tv-maailma, 28/2012 sivu 11 Toisen mukaan elokuvan sisältö on vähäinen, mutta kuori on korea ja aistillinen.Päivän elokuvia, Tv- maailma, 16/2012 sivu 25 ==Näyttelijät== ==Lähteet== Luokka:Jack Witikan ohjaamat elokuvat Luokka:Suomalaiset mustavalkoelokuvat Luokka:Vuoden 1954 suomalaiset elokuvat Luokka:Suomalaiset romanttiset elokuvat Luokka:Suomalaiset historialliset elokuvat
Jari-Pekka Lehtonen

Jari-Pekka Lehtonen (s. 19. lokakuuta 1976) on suomalainen entinen salibandyn pelaaja. Hän on toiminut aktiiviuransa jälkeen SSBL Salibandy Oy:n markkinointipäällikkönä ja Salibandyliigan toimitusjohtajana . Lehtosen saavutuksiin kuuluvat ennätykselliset 11 salibandyn SM-mitalia, yli sata miesten maaottelua ja kuusi arvokisamitalia, joista kirkkaimpana EM-kulta vuodelta 1995. Kuusi Lehtosen SM-mitaileista on mestaruuksia. Hän ehti urallaan edustaa Josbaa, Oilersia, HIFK:ta, Rangersia ja SSV:tä. == Lähteet == Luokka:Suomalaiset salibandyn pelaajat Luokka:Vuonna 1976 syntyneet Luokka:Elävät henkilöt
Irreplaceable

"Irreplaceable" on R&B-laulaja; Beyoncén single hänen B'Day-albumiltaan. == Versiot == ; Australian maxi single # "Irreplaceable" (Album version) # "Déjà Vu" (Freemasons club mix) # "Déjà Vu" (Remix) ; UK CD Single # "Irreplaceable" (Album version) # "Ring the Alarm" (Freemasons club mix radio edit) ; U.S. CD single # "Irreplaceable" (Album version) # "Irreplaceable" (Instrumental version) ; Irreemplazable EP # "Amor Gitano" (featuring Alejandro Fernández) # "Oye" ("Listen" Spanish version) # "Irreemplazable" ("Irreplaceable" Spanish version) # "Bello Embustero" ("Beautiful Liar" Spanish version) # "Beautiful Liar" (Remix featuring Shakira) # "Beautiful Liar" (Spanglish version featuring Sasha a.k.a. Beyoncé) # "Irreemplazable" (Norteña remix) # "Get Me Bodied" (Timbaland remix featuring Voltio) Luokka:Vuoden 2006 kappaleet Luokka:Beyoncé Knowlesin kappaleet Luokka:Billboard Hot 100 -listan ykköset
Per Åke Laurén

Per Åke Laurén (20. toukokuuta 1879 Helsinki – 13. tammikuuta 1951) oli suomalainen Septem-ryhmään kuulunut taidemaalari. Hän oli myös opettaja, kirjailija ja kotiseutuharrastaja.Åke Laurén 60-vuotias, Helsingin Sanomat, 20.05.1939, nro 133, s. 15, Kansalliskirjaston digitaaliset aineistot. Viitattu 19.05.2024 Laurénin vanhemmat olivat varatuomari Albert Verner Laurén ja Albertina Sofia Wasz. Hän kävi lyseota ja opiskeli sitten Suomen Taideyhdistyksen piirustuskoulussa 1899–1901. Ulkomailla hän opiskeli maalausta Pariisissa ja Saksassa. Laurén osallistui Suomen Taiteilijain näyttelyihin 1900-1908 sekä myöhemmin 1936 ja 1943. Laurén toimi opettajana Taideteollisessa keskuskoulussa 1926–1951 sekä Suomen Taideyhdistyksen piirustuskoulussa 1937–1944. Hän oli jälkimmäisen koulun johtajana 1938–1941. Laurén maalasi 1900-luvun alussa vielä humoristissävyisiä kuvia kansanelämästä, mutta oleskeltuaan Pariisissa hän alkoi siirtyä kohti modernimpaa ilmaisua. Hän kuului 1910-luvulla Septem-taiteilijaryhmään joka lähti uudistamaan Suomen maalaustaidetta neoimpressionismin hengessä. Myöhemmässä tuotannossaan Lauren keskittyi lähinnä yleensä Uudenmaan viljelysseuduilta maalattuihin värikkäisiin maisemamaalauksiin. Laurén keräsi kansanperinnettä Helsingin pitäjän ja Espoon alueelta. Hän osallistui myös harrastajateatteritoimintaan ja kirjoitti itsekin huvinäytelmiä seuranäyttämöitä varten. Laurén käänsi ruotsiksi Aleksis Kiven teoksia ja vuonna 1918 sai Svenska teaternissa ensi-iltansa Aleksis Kiven Nummisuutarit- näytelmä nimerllä Sockenskomakarna. Lauren oli kääntänyt näytelmän ruotsiksi, suunnitellut lavasteet ja hän myös ohjasi sen. == Palkinnot == * II palkinto valtion maisemamaalauskilpailussa 1912 * II palkinto Pietarsaaren yhteislyseon seinämaalauskilpailussa 1931 == Kirjallista tuotantoa == * Bondens liv i det gamla Helsinge. Söderström, Helsingfors 1931, näköispainos Söderström, Helsingfors 1987 * Dikterna om Finlands kamp; kirjoittajat Raili Ahti, Hanna Cederholm, Tito Colliander, Hans Dhejne, Elmer Diktonius, Albert Ehrensvärd, Erik Ekelund, Ragnar Ekelund, Rabbe Enckell, Karl Ragnar Gierow, Bertel Gripenberg, Emil Hagström, Jarl Hemmer, Sven-Olof Högnes, Eyvind Johnson, Gabriel Jösson, Viljo Kajava, Bertil Kihlman, Arvi Kivimaa, V. A. Koskenniemi, Hj Krokfors, Åke Lauren, Kaj Lindgren, Åke Londen, Einar Malm, Halfdan Nylander, Oskar Nissen, Knut Nordensky, Hans Olovson, Eric Olsoni, Ralf Parland, Ivan Pauli, Viola Renvall,Joel Rundt, Allan Sandström, Sten Selander, G. Mascoll-Silfverstolpe, Frans Emil Sillanpää, Kerstin Söderholm, Olof Thunman, Otto Varhia, Prins Vilhelm, Lauri Viljanen, Emil Zilliacus. Söderström, Helsingfors 1940 == Käännöksiä == * Aleksis Kivi : Dikter i urval; i svensk tolkning av Åke Laurén. Bonnier, Stockholm - Söderström, Helsingfors 1937 == Lähteet == * Wikiaineisto: Kuka kukin oli 1961 * [http://www.kuvataiteilijamatrikkeli.fi/henkilotiedot.asp?id=732 Suomen kuvataiteilijat-verkkomatrikkeli == Viitteet == == Aiheesta muualla == * Per Åke Laurénin elämäkerta Kansallisbiografiassa Luokka:Suomalaiset taidemaalarit Luokka:Vuonna 1879 syntyneet Luokka:Vuonna 1951 kuolleet
Timo Rinne

Timo Rinne (s. 2. toukokuuta 1988 Lahti) on suomalainen jääkiekkoilija, joka pelaa Mestiksessä Kiekko-Vantaan joukkueessa. Rinne aloitti uransa vantaalaisessa TJV:ssä ja pelasi viimeiset juniorivuotensa Jokereissa. Rinne teki ensiesiintymisensä SM-liigassa, kun kaudella 2008–2009 hän pelasi Jokereiden liigajoukkueessa kuudessa SM-liigaottelussa yhteensä 10 minuuttia. Hän vietti loput kaudesta Jokereiden A-nuorissa. Kaudeksi 2009–2010 Rinne siirtyi Kiekko-Vantaaseen. ==Ura== 2008–2009 Jokerit SM-liiga 6 0 0 0 0 – – – – – 2009–2010 Kiekko-Vantaa Mestis 31 5 3 8 6 3 0 0 0 0 2010–2011 Kiekko- Vantaa Mestis 44 7 12 19 20 2 1 0 1 0 1 kausi YHTEENSÄ SM-liiga 6 0 0 0 0 – – – – – 2 kautta YHTEENSÄ Mestis 75 12 15 27 26 5 1 0 0 0 ==Lähteet== *Eliteprospects.com *European Hockey.net *Jatkoaika.com ===Viitteet=== Rinne, Timo Luokka:Vuonna 1988 syntyneet Luokka:Elävät henkilöt
Belgian pääministeri

Belgian pääministeri on Belgian hallituksen päämies vuodesta 1831. Belgialaisten kuningas nimittää pääministerin. Nykyinen pääministeri on Bart De Wever vuodesta 2025. ==Katso myös== *Luettelo Belgian pääministereistä *
James Bourne

James Elliot Bourne (s. 13. syyskuuta 1983 Southend, Essex, Englanti, Iso- Britannia) lauloi ja soitti kitaraa englantilaisessa Busted-yhtyeessä johon kuuluivat myös Charlie Simpson ja Matt Willis. Vuonna 2005, Bustedin hajottua Bourne perusti uuden bändin Son of Dork. Son of Dorkissa olivat mukana bändikaverit Danny Hall, Chris Leonard, David Williams ja Steve Rushton. Hänellä on myös ollut sooloura: Future Boy, milloin hän sävelsi ja lauloi electronica - tyylisiä kappaleita. 11 marraskuuta vuonna 2013, Bourne ilmoitti että hän ja Bustedin basisti Matt Willis liittyisivät yhteen McFlyn kanssa, perustaakseen uuden "supergroupin". Uusi bändi tunnettiin nimellä McBusted, ja pojat kirjoittivat yhden albumin (McBusted). McBusted kiersi maailmaa ja teki musiikkia 2 vuotta, kunnes Simpson tuli takaisin kuvioihin, ilmoittaen että Busted perustettaisiin uudelleen. Vuoden 2015 lopussa, McBusted hajosi takaisin kahdeksi bändiksi: McFlyksi (Tom Fletcher, Danny Jones, Harry Judd & Dougie Poynter) ja Bustediksi (James, Matt Willis & Charlie Simpson). Nykyään, Bourne kirjoittaa Bustedin kolmatta studioalbumiaan Simpsonin sekä Willisin kanssa, ja bändi on jo kiertänyt englantia "Pigs Can Fly Tour 2016" kiertueellaan. Kolmas albumi ilmestyy vuoden 2016 loppupuolella. James on myös kirjoittanut kolme musikaalia Elliot Davisin kanssa: Loserville: The Musical (Perustuu Bournen toisen bändin, Son Of Dorkin albumiin, Welcome To Loservilleen), Out There: The Musical ja Murder at the Gates. Loserville oli suurin ja suosituin näistä. Bourne on esiintynyt myös televisiossa. Hän esiintyi yhdessä London's Burning televisiodraamasarjan jaksossa, missä hän esitti nuorta Lontoolaista teinipoikaa, kuka aiheutti ongelmia tyttöpartion kokoontumispaikan ulkopuolella kavereidensa kanssa. Samassa jaksossa hän myös varasti paloauton, ajaen kolarin. == Perhe == James syntyi Rochfordissa, 13 syyskuuta vuonna 1983, mutta hänen vanhempansa muuttivat Southendiin kun hän oli kymmenen kuukautta vanha. Bournen perheeseen kuuluvat vanhemmat Peter ja Maria Bourne. Jamesillä on myös kolme sisarusta, Nick, Chris ja Melissa. Jamesin vanhempi veli Nick on esiintynyt muutamassa Bustedin musiikkivideossa, kuten ”You Said No” ja ”Who's David?”. Chris, joka on nuorin veli, esiintyy Bustedin musiikkivideossa ”Year 3000”. Bournen veljessarjan nuorin on myös ollut osa Hollywood Ending - nimistä Amerikkalaista pop-yhtyettä, ja nykyään tekee rap- ja pop-musiikkia nimillä "Dirty Brit" sekä "Chris Bourne". == Sanoitukset == Bourne kirjoitti suurimman osan Bustedin kahden albumin kappaleista yhdessä Simpsonin, Willisin ja Tom Fletcherin (McFly) kanssa. Bourne on auttanut McFlyn poikia muutamassa biisissä lähes joka levyllä. Hän on myös auttanut muita bändejä sanoituksissa, mm. Jonas Brothersia. == Aiheesta muualla == *Son of Dork -virallinen kotisivu *Myspace Luokka:Englantilaiset laulajat Luokka:Englantilaiset kitaristit Luokka:Vuonna 1983 syntyneet Luokka:Elävät henkilöt
Poijulan koulu

Poijulan koulu oli Pudasjärven Poijulan kylässä sijainnut peruskoulu. Koulu rakennettiin vuonna 1955. Koulun oppilaat tulivat Poijulasta, Pintamosta, Haisuvaarasta, Iinattijärveltä sekä Valkista. Nykyisin kyseisten kylien oppilaiden opetukset hoitaa Hirvaskosken koulu. Keväällä 2009 koulussa oli oppilaita 21. Koulu lakkautettiin syksyllä 2009. ==Lähteet== Luokka:Pudasjärven oppilaitokset Luokka:Suomen peruskoulut Luokka:Entiset suomalaiset oppilaitokset
Thomas Stenbäck

Thomas Stenbäck (25. tammikuuta 1713 Lyyskilän kylä, Laihia – 27. kesäkuuta 1776 Liminka) oli suomalainen pappi.Yrjö Reinilän esitelmä Stenbäck oli Raahen-Salon kirkkoherrakunnan pitkäaikainen kirkkoherra vuosina 1757–1773. Hän oli syntyisin Laihialta, ja hänen isänsä oli pappi Joosef Stenbäck. Thomas Stenbäck aloitti työuransa 24-vuotiaana Ilmajoella Etelä-Pohjanmaalla kappalaisena ja oli myös edustajana valtiopäivillä 1750-luvulla. Luonteeltaan hän oli ahkera, jyrkkä, suorapuheinen ja omalla kannallaan pysyvä sekä monipuolinen ja laajasti oppinut kulttuurihenkilö. Hänen Raahen-Salon kirkkoherran virkakautensa alkupuolelle ajoittuu Raahen-Salon kirkkoherrakunnan niin sanottu suuri kirkkoriita. Kirkkoherrana ollessaan hän kunnostautui myös paikkakunnan historian tutkijana ja kirjoitti ruotsiksi ensimmäisen Saloisten ja Raahen alueen historiikin Historiallisia kuvauksia Raahesta ja Saloisista, joka perustuu osittain vanhempaan salolaiseen käsikirjoitukseen, niin sanottuun Codex Peitziukseen. Martti Levón suomennuttiSaloisten asukkaita ja elämää, Martti Levón 1974 Stenbäckin teoksen vuonna 1970 ja kirjoitti siihen esipuheen. Stenbäckin johdolla kunnostettiin Saloisten kirkkoherran pappila Mikkelä, jonka vanhempi päärakennus eli nykyinen renkitupa on rakennettu juuri Stenbäckin aikana. Stenbäck nimitettiin Limingan kirkkoherraksi vuonna 1773, ja hän siirtyi Liminkaan rovastin arvonimen saatuaan 1774, mutta kuoli jo vuonna 1776.Kotiseutumme Pattijoki, Raahe, Vihanti 2001-2002, Botnia-foto oy.Raahen tienoon historia II, Toivo Nygård, Heikki Rantatupa, Pekka Toivanen, Ossi Viita 1995.Pappeja, talonpoikia, Martti Levón 1971. ==Julkaisut== *Döpta christnas enighet, [1751] *Historiallisia kuvauksia Raahesta ja Saloisista, Esipuheen kirj. Martti Levón ; Julk.: Saloisten kotiseutu- ja museoyhdistys. Julkaistu: Oulu : Pohjoinen, 1970. *Beskrifning öfver Brahestad o. Salo Sockens historik. *Hädanfärd, wälfärd, 1735 *Lähtö- ja hyvästijättö-saarna : pidetty Ilmajoen emäkirkosa 1757, Hjält 1825 *Se cuoleman catkeruden makeuttawa : Jumalan lasten autuus, christillises ruumijn saarnas, .., 1750, Nils Aeimelaeuksen ruumissaarna *Wanhurscauden catomatoin cunnia-kruunu, 1771 ==Lähteet== * http://www.genealogia.fi/ === Viitteet === Luokka:Suomen evankelis- luterilaisen kirkon papit Luokka:Vuonna 1713 syntyneet Luokka:Vuonna 1776 kuolleet
Antti Kinnunen

Anders August (Antti Aukusti) Kinnunen (19. toukokuuta 1903 Saloinen – 16. tammikuuta 1979 Raahe) oli suomalainen poliitikko. Hän toimi SKDL:n kansanedustajana vuosina 1951–1958 ja 1962–1970. Antti Kinnunen oli syntyisin Pohjois-Pohjanmaalta Saloisten Mattilanperältä Kinnusen talosta. Hän työskenteli 1926–1930 Kanadassa, jossa tutustui kommunismiin. Suomeen hän palasi vuonna 1930 viljelemään kotitilaansa Kinnusta. Sotien jälkeen hän liittyi SKDL:ään ja toimi Oulun piirisihteerinä vuosina 1947–1949. Hän toimi kansanedustajana vuosina 1951–1957 ja 1962–1969. Presidentin valitsijamiehenä hän oli kolme kertaa vaaleissa 1950, 1956 ja 1962. Hän oli mukana Saloisten kunnallispolitiikassa muun muassa valtuuston puheenjohtajana ja monissa luottamustoimissa. Antti Kinnunen oli myös vaikuttamassa Rautaruukin terästehtaan saamiseen Saloisiin. Hän sai kunnallisneuvoksen arvon vuonna 1972. Häntä arvostettiin paikkakunnalla laajasti yli puoluerajojen. ==Lähteet== *Raahen tienoon historia III, Matti Lackman 1991. ===Viitteet=== Luokka:Kansanedustajat Luokka:SKDL:ssä vaikuttaneet henkilöt Luokka:Saloisten kunnanvaltuutetut Luokka:Oulun vaalipiiri Luokka:Vuonna 1903 syntyneet Luokka:Vuonna 1979 kuolleet
Trainz

Trainz, eli Trainz Railroad Simulator tai Trainz Railway Simulator on australialaisen Auranin kehittämä junasimulaatiopelisarja, jonka ensimmäinen versio julkaistiin vuonna 2001. ==Pelimuodot== Peleissä on kolme erilaista pelimuotoa: Driver, Surveyor ja Railyard. *Surveyor on rataeditori, jossa voidaan joko tehdä omia ratoja kaikkine rakennuksineen, esineineen, maastonmuotoineen ja tekstuureineen tai muokata valmiita. *Driver-tilassa ajetaan junia, joko omilla, tai valmiilla radoilla. Driver-tilassa voidaan myös suorittaa erilaisia tehtäviä, kuten järjestellä vaunuja noudattaen opastimia ja sääntöjä, tai esim. kuljettaa matkustajia. *Railyard on virtuaalinen veturitalli, eli siellä voidaan katsella vetureita ja muuta kalustoa, kokeilla mm. äänitorvea ja valoja ja katsoa kaluston tietoja. ==Historia== *Trainz Beta versio 0.9 julkaistiin marraskuussa 2001. *Trainz versio 1.0 (Community Edition) julkaistiin joulukuussa 2001. :Trainz 1.0:n ilmestyi neljä Service Packia vuoden 2002 aikana. *Trainz versio 1.1.1 (Retail Edition) julkaistiin tammikuussa 2002. :Trainz 1.1.1:n ilmestyi kaksi Service Packia vuoden 2002 aikana. *Ultimate Trainz Collection julkaistiin marraskuussa 2002. *Trainz Railroad Simulator 2004 julkaistiin syyskuussa 2003. :Trainz 2004:n ilmestyi neljä Service Packia vuosina 2004 ja 2005 *Trainz Railroad Simulator 2006 julkaistiin syyskuussa 2005. *Trainz Railroad Simulator 2007 on saatavilla Ranskassa, Belgiassa, Sveitsissä ja Kanadassa. *Trainz Classics *Trainz Simulator 2009:n ensimmäinen versio Trainz Simulator 2009: World Builder Edition julkaistiin digitaaliseen lataukseen 27. marraskuuta 2008. *Trainz Simulator 2010: Engineers Edition julkaistiin ensimmäisenä Australiassa 23. marraskuussa 2009 ja muualla se tuli myyntiin vuoden 2010 aikana. Pelissä on uutuutena mm: Speed Tree -teknologia. *Trainz simulator 12:julkaistiin toukokuussa vuonna 2011 Luokka:Simulaatiopelit
Nisse-polkka

Nisse-polkka (alkuperäiseltä nimeltä Nissepolka tai Nisse-polka) on joululaulu, jonka on säveltänyt Henning Køie. Suomenkieliset sanat on tehnyt Sauvo Puhtila, ja ne alkavat: "On vilinää melskettä, helinää helskettä pienten tiukujen..." Ensimmäisenä suomenkielisen kappaleen on esittänyt Jorma Ikävalko. Tunnetuin suomenkielinen versio lienee lauluyhtye Sing Song Sistersin levytys vuodelta 1957. "Nisse-polkka" on mukana myös Saukin ja Pikkuoravien sikermässä Pikkuoravien joulupotkuri 2 vuodelta 1964.Aapeli Vuoristo (toim.): Suuri toivelaulukirja 6, s. 56. Helsinki: Musiikki Fazer ja Suuri Suomalainen Kirjakerho, 1986. ==Lähteet== * Suomen Äänitearkisto ===Viitteet=== Luokka:Tanskalaiset joululaulut Luokka:Suomenkieliset joululaulut Luokka:Sauvo Puhtilan sanoittamat kappaleet